Virallinen lehti nro C 135 , 14/05/1999 s. 0012



KIRJALLINEN KYSYMYS E-2026/98 esittäjä(t): Ian White (PSE) komissiolle (30. kesäkuuta 1998) Aihe: Pankkitoiminnan itsesääntely - vetoomus nro 1227/95 Komission vastauksessa yllä mainittuun vetoomukseen mainittiin Brysselissä 6. marraskuuta pidetty kuulemistilaisuus. Voiko komissio toimittaa kirjallisen kertomuksen tästä kuulemistilaisuudesta ja kertoa siinä havaintonsa ja johtopäätöksensä? Voiko komissio nyt kertoa, aikooko se ehdottaa tietyille aloille lähitulevaisuuden tai keskipitkän aikavälin toimenpiteitä ja mitä nämä toimenpiteet voisivat olla? Komission jäsenen Mario Montinkomission puolesta antama vastaus (9. marraskuuta 1998) Arvoisa parlamentin jäsen viittaa 6. marraskuuta 1996 pidettyyn kuulemistilaisuuteen, jonka tulokset ja johtopäätökset ovat luettavissa 26. kesäkuuta 1997 annetussa komission tiedonannossa "Rahoituspalvelut: kuluttajien luottamuksen vahvistaminen"(1). Kyseisessä tiedonannossa esitetään toukokuussa 1996 julkistetun vihreän kirjan "Rahoituspalvelut: kuinka kuluttajien odotuksiin vastataan"(2) pohjalta annettujen lausuntojen tulokset, samoin kuin havainnot 6. marraskuuta 1996 järjestetystä kuulemistilaisuudesta, johon kaikki asianosaiset osallistuivat (rahoituspalveluala, kuluttajajärjestöt, jäsenvaltiot). Joissain tapauksissa komissio on arvioinut, että havaitut ongelmat voitaisiin ratkaista jo toteutetuilla toimenpiteillä (esimerkiksi rajojen yli suoritettavia tilisiirtoja koskevat ongelmat(3)). Sen sijaan muutamissa tapauksissa komissio on katsonut, että lainsäädännölliset tai vapaaehtoiset uudet aloitteet ovat olleet tarpeen, jotta sisämarkkinat voisivat toimia täydellä tehollaan ja vastata kuluttajien odotuksiin. Komissio on tällä välin ehtinyt jo hyväksyä monet tiedonannossa mainitut toimenpiteet. Tällaisia ovat esimerkiksi ehdotus liikennevakuutusdirektiiviksi (liikkuminen ulkomailla), jonka komissio antoi lokakuussa 1997, sekä heinäkuussa 1997 annettu suositus uusista maksuvälineistä ja erityisesti niiden liikkeellelaskijoiden ja käyttäjien suhteesta(4). Heinäkuussa 1998 komissio hyväksyi elektronista rahaa koskevan direktiivin luodakseen tämäntyyppisille rahoitustoimille oikeudelliset puitteet. Pannessaan täytäntöön vuoden 1997 tiedonannossa mainittuja toimia komissio aloitti vapaaehtoisen aloiteohjelman (vuoropuhelun), jonka tarkoituksena on mahdollistaa osapuolten välisten vapaaehtoisten sopimusten hyväksyminen kuluttajille annettavaa tietoa ja kuluttajien valitusoikeutta koskevissa asioissa. Vuosina 1997 ja 1998 osapuolet ovat keskustelleet erityisesti kuluttajille annettavasta hypoteekkilainoja koskevasta tiedosta. Kyseistä aihetta koskeva vapaaehtoinen sopimus allekirjoitettaneen kuluvan vuoden loppuun mennessä. Lisäksi komissio tutkii parhaillaan muita aloiteohjelmia, esimerkiksi tulevaa direktiiviä kulutusluotoista sekä välittäjiä koskevia aloiteohjelmia. Lopuksi mainittakoon, että komissio on laatimassa ehdotusta rahoituspalvelujen etämyyntiä koskevaksi direktiiviksi. Lähikuukausien kuluessa hyväksyttävän ehdotuksen tavoitteena on parantaa yhtenäismarkkinoiden toimintaa tällä alalla sekä tehostaa kuluttajansuojaa. (1) KOM(97) 309 lopullinen. (2) KOM(96) 209 lopullinen. (3) EYVL L 43, 14.2.1997. (4) KOM(97) 353 lopullinen.